ผมนอนอยู้ดีๆพอตื่นมาก็รู้สึกปวดตรง หัวใจเลยคับ ยิ่งเวลาจะพิกไปพิกมายิ้งปวดคับ
สวัสดีค่ะ อาการปวดตรงหัวใจ อาจเกิดจาก1. การบาดเจ็บที่กล้ามเนื้อบริเวณหน้าอก จากการใช้งานหนัก หรือใช้งานมากไป เช่น ยกของหนัก ออกกำลังกายหรือเล่นกีฬาที่ใช้กล่ามเนื้อหน้าอกมากไป เช่น ยกเวท วิดพื้น หรือมีการเคลื่อนไหวผิดท่าทันทีทันใด การเกิดอุบัติเหตุกระแทกที่หน้าอกโดยตรง เช่น การถูกต่อย ถูกชก ถูกชน เป็นต้น อาการปวดมักจะสัมพันธ์กับการเคลื่อนไหวของหน้าอก เช่น การเอี้ยวตัว บิดตัว ยกของหนัก การหายใจเข้าลึก ๆ ไอ หรือจาม มักมีจุดที่กดเจ็บชัดเจน2. กระดูกอ่อนซี่โครงอักเสบ มักจะปวดหลายตำแหน่งแต่เป็นข้างเดียว อาการปวดจะเป็นแบบแปล๊บๆ หรือคล่ายมีอะไรกดทับและมีอาการเจ็บเวลากดที่ตำแหน่งของกระดูกอ่อน อาการปวดจะมากขึ้นเมื่อมีการเคลื่อนไหวของหน้าอก การหายใจเข้าลึก ๆ ไอ หรือจาม สาเหตุจะคล้ายกับการบาดเจ็บที่กล้ามเนื้อบริเวณหน้าอก3. มีปัญหาทางอารมณ์และจิตใจ เช่น เครียด วิตกกังวลส่วนสาเหตุอื่นๆที่พบได้น้อยกว่า เช่น- โรคของหัวใจต่างๆ เช่น โรคหลอดเลือดหัวใจตีบ แต่อาการจะเกิดในขณะที่ออกแรงทำงาน เช่น ออกกำลังกาย ใช้แรงทำงานหนัก ไม่ได้เกิดขณะนอนพัก- โรคระบบทางเดินหายใจ เช่น มีน้ำในช่องเยื่อหุ้มปอดช่องเยื่อหุ้มปอดมีอากาศ เยื่อหุ้มปอดอักเสบ โดยนอกจะมีอาการเจ็บหน้าอกแล้ว จะมีหายใจลำบาก หรือรู้สึกเจ็บขณะหายใจ และเหนื่อยหอบร่วมด้วย- โรคของทางเดินอาหาร เช่น กรดไหลย้อน กระเพาะอาหารอักเสบ โดยจะทำให้รู้สึกเจ็บหรือแสบร้อนบริเวณหน้าอก และมักมีอาการอื่นๆ ร่วม เช่น ปวดบริเวณลิ้นปี่ ท้องอืดคลื่นไส้ อาเจียน มีรสเปรี้ยวหรือขมในคอ เป็นต้นหากไม่ได้มีอาการอื่นๆ ร่วม เช่น ไอ เหนื่อย หายใจเร็ว หายใจลำบาก ไข้ เป็นต้น และมีจุดกดเข็บที่ชัดเจน สาเหตุก็น่าจะเกิดจากกล้ามเนื้อหน้าอกหรือกระดูกซี่โครงอักเสบ แต่หากไม่มีจุดกดเจ็บชัดเจน อาจเกิดจากความเครียดและวิตกกังวลก็ได้ แต่หากมีอาการ อื่นๆ ร่วมอีก นอกจากอาการเจ็บหน้าอก ควรไปพบแพทย์เพื่อตรวจหาสาเหตุเพิ่มเติมค่ะ